îfe1*. 
Si 
KOMMISSIONEN FOR DE EUROPÆISKE FÆLLESSKABER 
Bruxelles, den 30.10.1997 
KOM(97) 544 endelig udg. 
97/0288 (ACC) 
i '4'q 
•ci, 
F 'i "s-1 
H 
['i*îjf;f 
tik* 
.» t Forslag til 
RÅDETS FORORDNING (EF) 
om dokumentation for oprindelsen af visse tekstilvarer 
henhørende under afsnit XI i den kombinerede nomenklatur 
og overgået til fri omsætning i Fællesskabet samt om 
betingelserne for, at denne dokumentation kan anerkendes 
S -•£:• 
(forelagt af Kommissionen) 
f! ' 
t; ' • 
U « 
::i\'V-f 
' •••«.'' 
: i'Vii; i; 
• '•>;.> ' 
/^ 
%\ 
: v-:-
if®' 

BEGRUNDELSE 
Rådet fastsatte ved forordning (EØF) nr. 616/78 af 20. marts 1978 om dokumentation for 
oprindelsen af visse tekstilvarer henhørende under kapitel 51 og 53-62 i den fælles 
toldtarif, som indføres til Fællesskabet, og om betingelserne for, at denne dokumentation 
kan anerkendes1, nærmere bestemmelser, der giver mulighed for at forhindre misbrug og 
fordrejninger i samhandelen, som vil kunne skabe hindringer for den rette anvendelse af 
tekstilordningerne og/eller tekstilarrangementerne. Der er således indført kontrol med 
varernes oprindelse, baseret på kravet om et oprindelsescertifikat for visse tekstilvarer og 
en oprindelseserklæring på fakturaen for de øvrige tekstilvarer. 
Der er dog efter vedtagelsen af nævnte forordning sket ændringer på visse told- og 
tekstilområder. Rådet har desuden siden vedtaget bestemmelser vedrørende gensidig bi­
stand og administrativt samarbejde. 
For at tage hensyn til disse ændringer og gøre det lettere og mere klart at anvende be­
stemmelserne vedrørende dokumentation for tekstilvarers oprindelse, som forelægges af 
de erhvervsdrivende og medlemsstaternes administrationer, er det nødvendigt at gengive 
samtlige bestemmelser i en ny tekst og ophæve nævnte forordning. 
Med henblik herpå foreslås det, at Rådet vedtager vedlagte forslag til forordning. 
EFT L 84 af 31.3.1978, s. 1. 
Forslag til 
RÅDETS FORORDNING (EF) 
om dokumentation for oprindelsen af visse tekstilvarer 
henhørende under afsnit XI i den kombinerede nomenklatur 
og overgået til fri omsætning i Fællesskabet samt om 
betingelserne for, at denne dokumentation kan anerkendes 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig 
artikel 113, 
under henvisning til forslag fra Kommissionen2, og 
ud fra følgende betragtninger: 
Ved Rådets forordning (EØF) nr. 616/78 af 20. marts 1978 om dokumentation for 
oprindelsen af visse tekstilvarer henhørende under kapitel 51 og 53-62 i den fælles told­
tarif, som indføres til Fællesskabet, og om betingelserne for, at denne dokumentation kan 
anerkendes3, senest ændret ved forordning (EØF) nr. 3626/834, fastsatte Rådet betingelser 
for at forhindre misbrug og fordrejninger i samhandelen, som vil kunne skabe hindringer 
for den rette anvendelse af tekstilordningerne, ved at indføre kontrol med oprindelsen 
baseret på kravet om et oprindelsescertifikat for visse tekstilvarer og en oprindelses-
erklæring på fakturaen for de øvrige tekstilvarer; 
siden forordning (EØF) nr. 616/78 blev vedtaget, er der sket ændringer på visse told- og 
tekstilområder; specielt er de pågældende tekstilvarer, som henhører under afsnit XI i den 
kombinerede nomenklatur, klassificeret i kategorier som defineret i bilag I til Rådets 
forordning (EØF) nr. 3030/93 af 12. oktober 1993 om den fælles ordning for indførsel af 
visse tekstilvarer med oprindelse i tredjelande5, senest ændret ved Kommissionens for­
ordning (EF) nr. 1445/976; 
bestemmelserne vedrørende gensidig bistand og administrativt samarbejde i artikel 4, 4a 
og 4 b i forordning (EØF) nr. 616/78 er i øvrigt allerede omhandlet af Rådets forordning 
(EØF) nr. 1468/81 af 19. maj 1981 om gensidig bistand mellem medlemsstaternes admi­
nistrative myndigheder og om samarbejde mellem disse og Kommissionen med henblik på 
at sikre den rette anvendelse af told- og landbrugsbestemmelserne7, senest ændret ved 
forordning (EØF) nr. 945/878; 
af klarhedshensyn bør samtlige bestemmelser vedrørende dokumentation for oprindelsen 
af nævnte tekstilvarer gengives i en ny tekst og forordning (EØF) nr. 616/78 ophæves; 
2 EFT... 
3 EFT L 84 af 31.3.1978, s. 1. 
4 EFT L 360 af 23.12.1983, s. 5. 
5 EFT L 275 af 8.11.1993, s. 1. 
6 EFTL 198 af 25.7.1997, s. 1. 
7 EFTL 144 af 2.6.1981, s. 1. 
8 EFTL 90af 2.4.1987, s. 3. 
for at sikre en effektiv forvaltning af de foranstaltninger, der er fastsat ved nærværende 
forordning, er det hensigtsmæssigt at rette henvendelse til Toldkodeksudvalget (vare­
oprindelse) -
UDSTEDT FØLGENDE FORORDNING: 
Artikel 1 
1. Overgang til fri omsætning i Fællesskabet af tekstilvarer henhørende under 
afsnit XI i den kombinerede nomenklatur og opført i bilag I til forordning (EØF) 
nr. 3030/93, som ændret ved Kommissionens forordning (EF) nr. 2231/969, er 
betinget af, at der forelægges dokumentation for deres oprindelse i en af de former 
og i overensstemmelse med de nærmere bestemmelser, der er fastsat i nærværende 
forordning. 
2. Den i stk. 1 omhandlede dokumentation for oprindelse kræves ikke for varer, der 
er ledsaget af et oprindelsescertifikat, som svarer til modellerne og opfylder de 
betingelser, der er fastsat inden for rammerne af aftaler, protokoller og andre 
bilaterale tekstilarrangementer. 
3. Bestemmelserne i nærværende forordning gælder ikke for ikke-kommerciel ind­
førsel. 
Artikel 2 
Varer, der er opført i gruppe IA, IB, IIA og IIB i bilag I til forordning (EØF) nr. 3030/93, 
skal være ledsaget af et oprindelsescertifikat i overensstemmelse med artikel 47 i 
forordning (EØF) nr. 2454/9310. 
Oprindelsescertifikateme kan kun godtages, hvis de pågældende varer opfylder de 
kriterier for fastlæggelse af oprindelsen, der er fastsat ved fællesskabsbestemmelser på 
området. 
Artikel 3 
1. Andre varer end dem, .der er omhandlet i artikel 2, skal være ledsaget af en 
erklæring fra eksportøren eller leverandøren på fakturaen eller, i mangel heraf, på 
et andet handelsdokument vedrørende de pågældende varer med bekræftelse af, at 
de pågældende varer har oprindelse i det tredjeland, hvor den pågældende er­
klæring er udarbejdet, og at de opfylder de kriterier for fastlæggelse af oprin­
delsen, der er omhandlet i artikel 5. Teksten i erklæringen skal svare til modellen i 
bilaget til nærværende forordning. 
Stk. 1 indskrænker ikke muligheden for at udstede et oprindelsescertifikat for 
varerne på de betingelser, der er omhandlet i artikel 47 i forordning (EØF) 
nr. 2454/93. 
9 EFTL 307 af 28.11.1996, s. 1. 
10 EFT L 253 af 11.10.1993, s. 1. 
2. Uanset om der forelægges en oprindelseserklæring som omhandlet i stk. 1, kan 
myndighederne i Fællesskabet, i tilfælde af begrundet tvivl, kræve yderligere 
dokumentation for at sikre, at oprindelseserklæringen faktisk svarer til de kriterier 
for fastlæggelse af oprindelse, der er fastsat i fællesskabsretten. 
3. Medlemsstaterne underretter Kommissionen, hvis de konstaterer misbrug eller om­
fattende uregelmæssigheder i forbindelse med anvendelsen af oprindelseserklærin-
ger. 
På anmodning af en medlemsstat eller på Kommissionens initiativ undersøges det 
efter proceduren i artikel 249 i Rådets forordning (EØF) nr. 2913/9211, om det er 
hensigtsmæssigt at kræve forelæggelse af et oprindelsescertifikat for de varer og 
lande, der er berørt af sådant misbrug eller sådanne uregelmæssigheder. 
Artikel 4 
Varebevægelsescertifikater EUR 1, formularer EUR 2, oprindelsescertifikater model A 
samt erklæringer på fakturaerne, der er udstedt med henblik på at opnå toldpræference, 
godtages som erstatning for den dokumentation for oprindelse, der er omhandlet i 
artikel 2 og 3. 
Artikel 5 
1. Hver vareforsendelse skal være ledsaget af et oprindelsescertifikat eller en er­
klæring på fakturaen. 
2. Medlemsstaterne kan godtage et oprindelsescertifikat for niere end en forsendelse, 
forudsat at varerne tydeligt kan identificeres på oprindelsescertifikatet, og at de 
pågældende mængder samlet ikke er større end de mængder, der er anført på op­
rindelsescertifikatet. 
Artikel 6 
Når der for varer, som henhører under samme position i den kombinerede nomenklatur 
eller under samme kategori som defineret i bilag I til forordning (EØF) nr. 3030/93, er 
fastsat forskellige kriterier for fastlæggelse af oprindelsen, skal oprindelsescertifikateme 
eller oprindelseserklæringerne omfatte en tilstrækkelig præcis beskrivelse af varerne til, at 
det er muligt at vurdere de kriterier, på grundlag af hvilke certifikatet er blevet udstedt 
eller erklæringen udarbejdet. 
Artikel 7 
1. Oprindelsescertifikateme udstedes og erklæringerne på faktura udarbejdes i varer­
nes oprindelsesland. 
2. I tilfælde hvor varerne ikke indføres direkte fra oprindelseslandet, men sendes via 
et andet land, godtages de oprindelsescertifikater, der er udstedt i sidstnævnte 
land, forudsat at det kontrolleres, om sådanne certifikater kan modtages på samme 
måde som dem, der er udstedt af oprindelseslandet. 
11 EFT L 302 af 19.10.1992, s. 1. 
3. Bestemmelserne i stk. 2 finder ikke anvendelse, hvis der er fastsat eller aftalt 
kvantitative lofter for de pågældende varer over for det land, der har udstedt op-
rindelsescertifikatet. 
Artikel 8 
Medlemsstaterne sender Kommissionen alle nødvendige oplysninger vedrørende anven­
delsen af denne forordning. 
Kommissionen sender disse oplysninger til de øvrige medlemsstater. 
Med henblik på anvendelsen af nærværende forordning finder bestemmelserne i forordning 
(EØF)nr. 1468/81 anvendelse. 
Artikel 9 
Kommissionen vedtager gennemførelsesbestemmelser til denne forordning efter procedu­
ren i artikel 249 i forordning (EF) nr. 2913/92. 
Artikel 10 
Rådets forordning (EØF) nr. 616/78 ophæves. 
Referencer til den ophævede forordning læses som reference til nærværende forordning. 
Artikel 11 
Denne forordning træder i kraft på syvendedagen efter offentliggørelsen i De Europæiske 
Fællesskabers Tidende. 
Den finder anvendelse fra den 1. januar 1998. 
Denne forordning er bindende i alle enkeltheder og gælder umiddelbart i hver medlems­
stat. 
Udfærdiget i Bruxelles, den 
På Rldets vegne 
Formand 
BILAG 
Erklæring fra eksportøren eller leverandøren på fakturaen eller, i mangel heraf, på et andet 
handelsdokument 
"Erklæring vedrørende oprindelse 
Eksportør/leverandør1 af de varer, der er omfattet af denne faktura/dette dokument1 
erklærer, at, medmindre andet udtrykkeligt er angivet, har disse varer oprindelses­
status 2 i henhold til gældende bestemmelser i Det Europæiske Fællesskab." 
Udfærdiget i....: , den 
(eksportørens/leverandørens1 navn og adresse - den bemyndigedes håndskrevne under­
skrift) 
1 Det relevante understreges. 
2 Angivelse af det oprindelsesland, hvor erklæringen er udarbejdet. 
KONSEKVENSANALYSE 
Forslaget har ingen indflydelse på konkurrenceevne og beskæftigelse i Fællesskabet. 
ISSN 0254-1459 
KOM(97) 544 endelig udg. 
DOKUMENTER 
DA 10 081102 
Katalognummer: CB-CO-97-564-DA-C 
ISBN 92-78-26217-X 
Kontoret for De Europæiske Fællesskabers Officielle Publikationer 
L-2986 Luxembourg